Virallinen lehti nro C 085 , 17/03/1997 s. 0128



A4-0046/97 Muutettu ehdotus neuvoston asetukseksi (Euratom, EHTY, EY) Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuhun henkilöstöön sovellettavien palvelussuhteen ehtojen muuttamisesta tasa- arvoisen palkkauksen osalta (KOM(96)0077 - C4-0565/96 - 00/0904(CNS)) Ehdotus hyväksyttiin seuraavin tarkistuksin: (Tarkistus 1) Uusi kappale ennen johdanto-osan ensimmäistä kappaletta >EP:n äänestyksessä hyväksytty teksti> direktiivin 76/207/ETY(1) 2 artiklan 4 kohdan mukaan sen säännökset eivät rajoita miesten ja naisten tasa-arvoisia mahdollisuuksia edistäviä toimenpiteitä erityisesti, jos ne poistavat olemassa olevia epäoikeudenmukaisuuksia, jotka vaikuttavat naisten mahdollisuuksiin työn, mukaan lukien uralla etenemisen, ammatillisen koulutuksen ja työolojen osalta, (1) EYVL L 39, 14.2.1976, s. 40 (Tarkistus 2) Johdanto-osan ensimmäinen kappale a (uusi) >EP:n äänestyksessä hyväksytty teksti> yhteisön toimielinten on toimittava esimerkkinä osoittamalla erityistä määrätietoisuutta direktiivissä 76/207/ETY säädettyjen periaatteiden ja tavoitteiden sekä neuvoston suosituksessa 84/635/ETY(1) tarkoitettujen myönteisten toimien täytäntöönpanemisessa, (1) EYVL L 331, 19.2.1984, s. 34 (Tarkistus 3) Johdanto-osan ensimmäinen kappale b (uusi) >EP:n äänestyksessä hyväksytty teksti> Euroopan yhteisön olisi otettava huomioon se, että kasvava määrä ihmisiä, ensisijaisesti nuoria, elää yhdessä menemättä naimisiin, ja sen olisi tämän vuoksi muutettava sääntöjään, jotka koskevat yhteisön palvelusuhteiden ehtoja Euroopan rahapoliittisen instituutin esimerkkiä noudattaen, (Tarkistus 4) Johdanto-osan toinen kappale >Alkuperäinen teksti> toimielimiä olisi pyydettävä määrittelemään yhteisellä sopimuksella myönteisiä toimia, joiden tarkoituksena on edistää kumpaakin sukupuolta olevien virkamiesten tasa-arvoisia mahdollisuuksia henkilöstösääntöihin ja muuhun henkilöstöön sovellettaviin palvelussuhteen ehtoihin kuuluvilla aloilla. >EP:n äänestyksessä hyväksytty teksti> toimielimiä olisi edellytettävä määrittelemään Euroopan yhteisön perustamissopimuksessa määrätyn toimivallan rajoissa myönteisiä toimia, joiden tarkoituksena on edistää kumpaakin sukupuolta olevien virkamiesten tasa-arvoisia mahdollisuuksia henkilöstösääntöihin ja muuhun henkilöstöön sovellettaviin palvelussuhteen ehtoihin kuuluvilla aloilla. (Tarkistus 5) Johdanto-osan toinen kappale a (uusi) >EP:n äänestyksessä hyväksytty teksti> myönteiset toimet, joilla tarkoitetaan toimia, joilla pelkästään edistetään todellisia tasa-arvoisia mahdollisuuksia, ovat osoittautuneet riittämättömiksi sen tavoitteen toteuttamiseksi, jonka mukaan miesten ja naisten on oltava tasapuolisesti edustettuina yhteisön palveluksessa olevien henkilöiden osalta; toimielimiä olisi tämän vuoksi edellytettävä ottamaan tämä tavoite huomioon valittaessa, koulutettaessa ja ylennettäessä virkamiehiä ja muuhun henkilöstöön kuuluvia ottaen huomioon yksittäisten tapausten olosuhteet ja erityisesti asianomaisen henkilön henkilökohtaiset olosuhteet, (Tarkistus 6) Johdanto-osan toinen kappale b (uusi) >EP:n äänestyksessä hyväksytty teksti> työnhakijoiden ikärajoitukset on kumottava, koska ne eivät ole välttämättömiä ongelmien välttämiseksi hierarkiassa ja koska ne eivät kuitenkaan sovellu yhteisön sisäisiin valintamenettelyihin ja koska ne on kielletty yhden jäsenvaltion lainsäädännössä; tällaiset ikärajoitukset ovat selkeästi vastoin yleisesti tunnustettua sellaista suuntausta jäsenvaltioiden nykyisessä työmarkkinapolitiikassa, jonka mukaan työttömien työelämään paluuta on helpotettava ja vanhempien kansalaisten työntekoon osallistumisen merkitystä on vahvistettava, (Tarkistus 7) Johdanto-osan toinen kappale c (uusi) >EP:n äänestyksessä hyväksytty teksti> tasa-arvoisia mahdollisuuksia käsittelevät komiteat, joita on perustettu esimerkiksi komissiossa ja Euroopan parlamentissa, ovat osoittaneet hyödyllisyytensä keinona, jolla miesten ja naisten tasa-arvoisten mahdollisuuksien periaate toteutetaan käytännössä yhteisöjen palveluksessa olevien osalta; kyseisiä komiteoita olisi perustettava kaikissa toimielimissä; (Tarkistus 8) 1 ARTIKLAN 1 KOHTA 1 a artiklan 1 kohta (henkilöstösäännöt) >Alkuperäinen teksti> 1. Virkamiehillä on oikeus henkilöstösääntöjen nojalla tasa- arvoiseen palkkaukseen ilman, että rotu, poliittinen, aatteellinen tai uskonnollinen vakaumus, sukupuoli tai sukupuolinen suuntautuminen otetaan huomioon suoraan tai välillisesti, sanotun kuitenkaan rajoittamatta sellaisten henkilöstösääntöihin sisältyvien asianmukaisten määräysten soveltamista, joissa edellytetään tiettyä siviilisäätyä. >EP:n äänestyksessä hyväksytty teksti> 1. Virkamiehillä on oikeus henkilöstösääntöjen nojalla tasa- arvoiseen palkkaukseen ilman, että rotu, poliittinen, aatteellinen tai uskonnollinen vakaumus, sukupuoli tai sukupuolinen suuntautuminen otetaan huomioon suoraan tai välillisesti. (Tarkistus 9) 1 ARTIKLAN 1 KOHTA 1 a artiklan 2 kohta (henkilöstösäännöt) >Alkuperäinen teksti> 2. Toimielimet määrittelevät yhteisellä sopimuksella ja kuultuaan henkilöstösääntökomiteaa toimenpiteitä ja toimia, joiden tavoitteena on edistää kumpaakin sukupuolta olevien virkamiesten tasa-arvoisia mahdollisuuksia näihin henkilöstösääntöihin kuuluvilla aloilla, sekä toteuttavat aiheellisia toimenpiteitä erityisesti korjatakseen todellisen epätasa- arvon, joka vaikuttaa naisten mahdollisuuksiin näihin henkilöstösääntöihin kuuluvilla aloilla. >EP:n äänestyksessä hyväksytty teksti> 2. Toimielimet määrittelevät Euroopan yhteisön perustamissopimuksessa määrätyn toimivallan rajoissa ja kuultuaan henkilöstösääntökomiteaa ja tasa- arvoisia mahdollisuuksia käsittelevää komiteaa toimenpiteitä ja toimia, joiden tavoitteena on edistää kumpaakin sukupuolta olevien virkamiesten tasa-arvoisia mahdollisuuksia näihin henkilöstösääntöihin kuuluvilla aloilla, sekä toteuttavat aiheellisia toimenpiteitä erityisesti korjatakseen todellisen epätasa-arvon, joka vaikuttaa naisten mahdollisuuksiin näihin henkilöstösääntöihin kuuluvilla aloilla, erityisesti myönteisten toimien ohjelmilla. (Tarkistus 10) 1 ARTIKLAN 1 KOHTA 1 a artiklan 2 kohta a (uusi) (henkilöstösäännöt) >EP:n äänestyksessä hyväksytty teksti> 2a. Yhteisön toimielimet vahvistavat henkilöstösääntökomiteaa ja tasa- arvoisia mahdollisuuksia käsittelevää komiteaa kuultuaan yksityiskohtaiset säännöt niistä korvauksista, joihin virkamies on oikeutettu muun parisuhteen kuin avioliiton perusteella 1 kohdassa tarkoitetun syrjimättömyyden periaatteen mukaisesti, (Tarkistus 11) 1 ARTIKLAN 1 KOHTA 1 a artiklan 2 kohta b (uusi) (henkilöstösäännöt) >EP:n äänestyksessä hyväksytty teksti> 2b. Kun henkilöstösäännöissä viitataan siviilisäätyyn perusteena virkamiehen ja muuhun henkilöstöön kuuluvan oikeudelle korvauksiin ja sosiaaliturvaetuuksiin, kyseistä säännöstä on sovellettava myös sellaiseen parisuhteeseen, joka on rekisteröity jäsenvaltiossa tai jonka Euroopan yhteisöt ovat rekisteröineet tai jonka jäsenvaltio tai Euroopan yhteisöt ovat tunnustaneet olevan samassa asemassa avioliiton kanssa sosiaaliturvaetuuksien tai niihin liittyvien oikeudellisten seuraamusten osalta. (Tarkistus 16) 1 ARTIKLAN 1 KOHTA a (uusi) 9 artiklan 1 kohdan a alakohdan ensimmäinen luetelmakohta a (henkilöstösäännöt) >EP:n äänestyksessä hyväksytty teksti> 1a. Lisätään 9 artiklan ensimmäisen luetelmakohdan jälkeen uusi luetelmakohta seuraavasti: - 'henkilöstön tasa-arvoisia mahdollisuuksia käsittelevä komitea, jonka tehtävänä on edistää ja valvoa naisten ja miesten tasa-arvoisen palkkauksen periaatteen toteuttamista ja ehdottaa sekä laatia tätä tarkoitusta varten myönteisiä toimia käsittäviä ohjelmia'; (Tarkistus 18) 1 ARTIKLAN 1 KOHTA b (uusi) 26 artiklan seitsemäs kohta a (uusi) (henkilöstösäännöt) >EP:n äänestyksessä hyväksytty teksti> 1b. Lisätään 26 artiklan loppuun uusi kohta seuraavasti: «Virkamiehen työkokemus on kuitenkin pyynnöstä ilmoitettava Euroopan parlamentin jäsenelle tai henkilöstön edustajalle.» (Tarkistus 12) 1 ARTIKLAN 2 KOHTA 27 artiklan toinen kohta (henkilöstösäännöt) >Alkuperäinen teksti> Virkamiehet valitaan ilman rotuun, poliittiseen, aatteelliseen tai uskonnolliseen vakaumukseen, sukupuoleen tai sukupuoliseen suuntautumiseen perustuvaa syrjintää sekä riippumatta heidän siviilisäädystään tai perhetilanteestaan. >EP:n äänestyksessä hyväksytty teksti> Virkamiehet valitaan ilman rotuun, poliittiseen, aatteelliseen tai uskonnolliseen vakaumukseen, sukupuoleen tai sukupuoliseen suuntautumiseen perustuvaa syrjintää sekä riippumatta heidän siviilisäädystään tai perhetilanteestaan. Valittaessa virkamiehiä on otettava huomioon tavoite, jonka mukaan naisten ja miesten on oltava mahdollisimman tasapuolisesti edustettuina kyseisessä toimielimessä ja asianomaisella ura-alueella, sekä henkilökohtaiset olosuhteet. (Tarkistus 13) 1 ARTIKLAN 2 KOHTA a (uusi) 45 artiklan 1 kohdan ensimmäinen alakohta (henkilöstösäännöt) >EP:n äänestyksessä hyväksytty teksti> 2a. Korvataan 45 artiklan 1 kohdan ensimmäinen alakohta seuraavasti: 1. Nimittävä viranomainen tekee päätöksen ylennyksestä. Päätös pannaan täytäntöön nimittämällä virkamies seuraavaan palkkaluokkaan sillä ura-alueella tai siinä yksikössä, jossa hän on. Ylennettävät henkilöt valitaan ainoastaan sellaisista virkamiehistä, jotka ovat suorittaneet tehtäviään palkkaluokassaan vaaditun vähimmäisajan, ja ylennyskelpoisten virkamiesten ansioiden keskinäisen vertailun ja heitä koskevien arviointien tarkastelun perusteella. Virkamiehiä ylennettäessä on otettava huomioon tavoite, jonka mukaan miesten ja naisten on oltava tasapuolisesti edustettuina kyisessä toimielimessä ja asianomaisella ura-alueella, sekä henkilökohtaiset olosuhteet. (Tarkistus 15) 1 ARTIKLAN 2 KOHTA b (uusi) Liite III, 1 artiklan 1 kohdan kolmannen alakohdan g alakohta (henkilöstösäännöt) >EP:n äänestyksessä hyväksytty teksti> 2b. Poistetaan henkilöstösääntöjen liitteessä III olevan 1 artiklan 1 kohdan kolmannen alakohdan g alakohta. (Tarkistus 14) 2 ARTIKLAN 2 KOHTA 12 artiklan 1 kohdan toinen alakohta (muuhun henkilöstöön sovellettavat palvelussuhteen ehdot) >Alkuperäinen teksti> Muu väliaikainen henkilöstö valitaan ilman rotuun, poliittiseen, aatteelliseen tai uskonnolliseen vakaumukseen, sukupuoleen tai sukupuoliseen suuntautumiseen perustuvaa syrjintää sekä riippumatta heidän siviilisäädystään tai perhesuhteistaan. >EP:n äänestyksessä hyväksytty teksti> Muu väliaikainen henkilöstö valitaan ilman rotuun, poliittiseen, aatteelliseen tai uskonnolliseen vakaumukseen, sukupuoleen tai sukupuoliseen suuntautumiseen perustuvaa syrjintää sekä riippumatta heidän siviilisäädystään tai perhesuhteistaan. Valittaessa väliaikaista henkilöstöä on otettava huomioon tavoite, jonka mukaan miesten ja naisten on oltava tasapuolisesti edustettuina kyseisessä toimielimessä ja asianomaisella ura-alueella, sekä henkilökohtaiset olosuhteet. (Tarkistus 17) 2 ARTIKLAN 2 KOHTA a (uusi) 47 artiklan 2 kohdan a alakohta (muuhun henkilöstöön sovellettavat palvelussuhteen ehdot >EP:n äänestyksessä hyväksytty teksti> 2a. Korvataan 47 artiklan 2 kohdan a alakohta seuraavasti: >EP:n äänestyksessä hyväksytty teksti> «a) sopimuksessa määrätyn irtisanomisajan päättyessä; irtisanomisaika on vähintään kaksi päivää jokaista täyttä palveluksessa oltua kuukautta kohden siten, että vähimmäisaika on 15 päivää ja enimmäisaika on kolme kuukautta. Edellä 2 artiklan d kohdassa tarkoitetun henkilöstöön kuuluvan henkilön osalta irtisanomisaika on vähintään kuukausi jokaista täyttä palveluksessa oltua vuotta kohden siten, että vähimmäisaika on kolme kuukautta ja enimmäisaika on 10 kuukautta. Irtisanomisaika ei kuitenkaan ala äitiys- tai vanhempainloman tai sairasloman aikana edellyttäen, ettei sairasloma ylitä kolmea kuukautta. Irtisanomisaika keskeytyy lisäksi äitiys- tai sairausloman aikana edellä mainittujen rajoitusten mukaisesti;" Lainsäädäntöpäätöslauselma, johon sisältyy Euroopan parlamentin lausunto muutetusta ehdotuksesta neuvoston asetukseksi (Euratom, EHTY, EY) Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuhun henkilöstöön sovellettavien palvelussuhteen ehtojen muuttamisesta tasa- arvoisen palkkauksen osalta(KOM(96)0077 - C4-0565/96 - 00/0904(CNS)) (Kuulemismenettely) Euroopan parlamentti, joka - ottaa huomioon komission muutetun ehdotuksen neuvostolle (KOM(96)0077 - 00/0904(CNS) ((EYVL C 144, 16.5.1996, s. 14)), - neuvoston kuultua sitä Euroopan yhteisöjen yhteisen neuvoston ja yhteisen komission perustamisesta tehdyn sopimuksen 24 artiklan mukaisesti (C4- 0565/96), - ottaa huomioon työjärjestyksensä 58 artiklan, - ottaa huomioon oikeusasioita ja kansalaisten oikeuksia käsittelevän valiokunnan mietinnön ja naisten oikeuksien valiokunnan lausunnon (A4- 0046/97), 1. Hyväksyy komission ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.